মঙ্গলবার রাতে নারায়ণগঞ্জের ফতুল্লায় র‌্যাবের সঙ্গে মাদক ব্যবসায়ীদের বন্দুকযুদ্ধে এক স্কুল ছাত্র নিহত হয়েছে। নিহতের নাম শুভ (১৫)। সে পাগলা হাইস্কুলের নবম শ্রেণীর ছাত্র বলে জানা গেছে। এই ঘটনায় আহত হয়েছে নিহত শুভর ছোট ভাই পাগলা সরকারি প্রাথমিক বিদ্যালয়ের তৃতীয় শ্রেণীর ছাত্র সোহাগ (১০)। সোহাগের ডান পা ও হাটুর নিচে গুলি লেগেছে। মঙ্গলবার রাত ৯টার দিকে এ ঘটনা ঘটে। নিহতের মামা শামীম জানান, স্থানীয় মাদক ব্যবসায়ী আরিফ, সোহেল, মনির, সুমন, আলী হোসেন ও তার ভাই মনির  রাত ৯টায় নারায়ণগঞ্জের ফতুল্লার কুতুবপুর বৌবাজার বটতলায় ইয়াবা বেচাকেনা করছিলো। ওইসময় র‌্যাবের একটি সাদা পোশাকের দল সেখানে হানা দেয়। এসময় মাদক ব্যবসায়ীরা র‌্যাবকে লক্ষ্য করে গুলি করলে র‌্যাবও পাল্টা গুলি ছোড়ে। দুই পক্ষের মধ্যে…